舉個例說明，例如係喺驗證正話提到嘅時間膨脹假說嗰陣，研究者可以噉做實驗－佢哋擺個原子鐘喺架好勁嘅火箭裏面，開大架火箭嘅引擎，令架火箭飛得好快（有返咁上下接近光速）飛完一輪之後研究者再攞架火箭裏面嗰個原子鐘，攞個鐘嚟同一個由始至終都喺地球表面唔鬱嘅原子鐘比較嚇，睇嚇以接近光速飛過嘅原子鐘係咪真係會行得慢咗。